Lixini

**Lixini** er en gruppe av middelsstore, avlange snutebiller som utvikler seg inne i røtter, stengler eller blomsterhoder av ulike planter, der de danner avlange galler.

## Utseende
Middelsstore (ofte 7 – 10&nbsp;mm), avlange, mer eller mindre jevnbrede snutebiller. Kroppen er vanligvis helt skjellkledt og brunlig eller grå på farge. **Hodet** er nokså stort, fasettøynene små og snuten middels lang, krum og ganske kraftig. Antennene er festet i den ytre halvdelen av snuten. De er middels lange og knebøyde og ender i en kølle som (i alle fall tilsynelatende) består av fire ledd, slik at hele antennen er 12-leddet. **Brystskjoldet** (pronotum) er bredere enn langt, med rundede sider, tilsmalnet framover, ved roten gjerne litt smalere enn dekkvingene. **Dekkvingene** er parallellsidige med markerte skuldre og punktrader. **Beina** er middels lange, leggene (*tibiae*) har en liten krok (*uncus*) ytterst. De to klørne er sammenvokste ved roten.

## Levevis
Larvene utvikler seg i avlange galler inne i røtter, stengler eller knopper av ulike slags storvokste urter. Gallen er synlig som en fortykkelse på stengelen, rota eller knoppen. Den avlange kroppsformen er trolig en tilpasning til trange rom. Stengelsnutebillene kan angripe mange forskjellige vertsplanter, selv om hver art begrenser seg til en begrenset gruppe. Særlig hyppige er de på tistler og skjermplanter. Disse billene er sjelden særlig tallrike og er ikke regnet som betydelige skadedyr.

## Systematisk inndeling / Norske arter

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[stengelsnutebiller]], [[Lixinae]]** Schönherr, 1823 (= Cleoninae)
******* Stammen **Lixini** Schönherr, 1823
******** Slekten *[[Afrolarinus]]* Gültekin, 2013
******** Slekten *[[Allolarinus]]* Gültekin, 2012
******** Slekten *[[Broconius]]* Desbrochers des Loges, 1904
******** Slekten *[[Eugeniodecus]]* Arnoldi, 1955
******** Slekten *[[Eustenopus]]* Petri, 1907
******** Slekten *[[Gasteroclisus]]* Desbrochers des Loges, 1904
******** Slekten *[[Hololixus]]* Voss, 1932
******** Slekten *[[Hypolixus]]* Desbrochers des Loges, 1898
******** Slekten *[[Ileomus]]* Schönherr, 1823
******** Slekten *[[Lachnaeus]]* Schönherr, 1826
******** Slekten *[[Larinodontes]]* Faust, 1898
******** Slekten *[[Larinus]]* Dejean, 1821 - i Norge:
********* *[[Larinus planus]]* (Fabricius, 1792)
******** Slekten *[[Lixus (bille)|Lixus]]* Fabricius, 1801 - i Norge:
********* *[[Lixus bardanae]]* (Fabricius, 1787)
********* *[[Lixus iridis]]* Olivier, 1807 - ennå ikke funnet i Norge, vidt utbredt ellers i Norden
******** Slekten *[[Microlarinus]]* Hochhuth, 1847
******** Slekten *[[Microlixus]]* Hustache, 1937
******** Slekten *[[Mycotrichus]]* Fairmaire, 1896
******** Slekten *[[Nefis]]* Gültekin, 2013
******** Slekten *[[Sublarinus]]* Petri, 1914

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* 
* Bilder av diverse amerikanske Lixinae
* ''Lixus iridis''